stanford-oval/wikipedia huggingface dataset:
Zeitz

| Zeitz |
| --- | --- |
 vaakuna
 Zeitz
 Koordinaatit: 51°3′N, 12°8′E 
Valtio:  Saksa
Osavaltio:  Saksi-Anhalt
Piirikunta:  Burgenlandkreis
Pinta-ala:  
 – Kokonaispinta-ala:  87,2 km²
Korkeus:  160 m
Väkiluku:  31 032
 – Väestötiheys:  356 as./km²
 
 www.zeitz.de Kotisivut  
Infobox OKVirheellinen NIMI-arvo: 
Roßmarktin jalankulkuvyöhyke - Wendische Straße
Zeitz on kaupunki Saksassa Saksi-Anhaltin osavaltion eteläisimmässä osassa. Se sijaitsee Saalen sivujoen Weiße Elsterin laaksossa nelisenkymmentä kilometriä Leipzigista etelään. Vuodesta 1652 vuoteen 1718 Zeitz oli Sachsen-Zeitzin herttuakunnan pääkaupunki. Kaupungin nähtävyyksiä ovat muun muassa Schloss Moritzburg ("Moritzburgin linna"), Deutsche Kinderwagenmuseum ("Saksan lastenvaunumuseo") sekä tuomiokirkko Zeitzer Dom.
Zeitzin vuotuinen keskilämpötila oli 1961–1990 9,0 °C. Kylmin kuukausi oli tammikuu (–0,1 °C) ja lämpimin heinäkuu (18 °C). Keskimääräinen vuotuinen sademäärä oli 564 mm. Sateisin kuukausi oli kesäkuu ja vähäsateisimmat vastaavasti tammi-helmikuu sekä lokakuu.
Historia

Varhaiskeskiajalla nykyinen Zeitzin seutu kuului Thüringenin kuningaskuntaan. Burgscheidungenin liepeillä Unstrut-joen rantamilla vuonna 531 käydyssä taistelussa frankkilaiset merovingit voittivat thüringeniläiset, joiden valtakunta liitettiin frankkien valtakuntaan. Zeitzin alueelle alkoi muuttaa slaavilaisia talonpoikia. Kuningas Henrik I Linnustaja rakennutti nykyisen Schloss Moritzburgin paikalle linnan talonpoikien valvomiseksi. Varhaisin asiakirjamaininta Zeitzista on vuodelta 967 muodossa Cici. Zeitz oli piispan asuinpaikkana vuodesta 968 vuoteen 1028, jolloin asuinpaikaksi vaihtui Naumburg. Jälleen 1200-luvulla piispat asuivat Zeitzissa. Koko hiippakunta lakkautettiin 1564 piispa Julius von Pflugin kuoltua. Barokkityylinen Schloss Moritzburg rakennettiin 1600-luvulla, ja samaan aikaan kaupunkiin kohosi useita barokkirakennuksia.
Zeitziin alkoi kehittyä 1800-luvulla ruskohiileen perustuvaa teollisuutta. Rautatieverkkoon kaupunki liitettiin 1859. Teollinen toiminta monipuolistui. Kansallissosialismin kaudella Zeitzin tuntumassa sijaitseviin Rehmdorfiin ja Gleinaan perustettiin keskitysleiri Wille, joka toimi Buchenwaldin keskitysleirin alaisuudessa. Suurin osa Willen vangeista oli unkarinjuutalaisia, tunnetuimpana tuleva kirjailija Imre Kertész. Useat vangit saivat surmansa liittoutuneiden pommituksissa, sillä väestönsuojat oli varattu leirin henkilökunnalle. Teollisuutensa tähden Zeitzia pommitettiin runsaasti, ja kaupunki kärsi mittavia aineellisia ja inhimillisiä tappioita. Valtiojohtoisuus jatkui toisen maailmansodan jälkeen, sillä Zeitz kuului Neuvostoliiton miehitysvyöhykkeeseen. Sosialismin aikana 1945–1990 Zeitzin keskiaikainen kaupunki tuhottiin lähes täysin. Evankelinen pastori Oskar Brüsewitz teki polttoitsemurhan Michaeliskirchen ("Mikaelin kirkon") edustalla 18. elokuuta 1976 vastalauseena DDR:n politiikalle, joka suhtautui kielteisesti kirkolliseen toimintaan. Saksan jälleenyhdistymisen jälkeen Zeitzin väkiluku romahti noin neljänneksen ja työttömyys kohosi, kun DDR:n aikaista teollisuutta purettiin. Kaupungin keskiaikaisia rakennuksia on pyritty restauroimaan.
Zeitziin liitettiin 1. heinäkuuta 2009 seuraavat kunnat: Döbris (Neu-Pirkau), Geußnitz, Kayna, Nonnewitz ja Würchwitz. 1. tammikuuta 2010 seurasivat Theißen ja Luckenau. Kaupungin pinta-ala kasvoi yli kolminkertaiseksi, väkiluku vain muutamia tuhansia.
Zeitzin väkiluku on laskenut jyrkästi vuodesta 1950, jolloin se oli 46 762.
Talous ja liikenne

Kaupungin merkittäviä teollisuuslaitoksia ovat suklaatehdas Zetti ja lastenvaunuja valmistava Zekiwa, jolla tosin ei ole enää tuotannollista toimintaa Zeitzissa. Sokerinjalostamo Südzucker AG on alallaan Euroopan moderneimpia. Zeitzin alueen ruskohiiliteollisuutta on niin ikään nykyaikaistettu. Südzucker Bioethanol GmbH perusti Zeitziin vuonna 2005 jalostamon, joka tuottaa vuodessa noin 260 000 m³ bioetanolia.
Zeitz sijaitsee valtateiden 2, 91 ja 180 risteyksessä (Bundesstraße 2 Leipzig–Gera, Bundesstraße 91 Zeitz−Weißenfels ja 180 Naumburg−Altenburg). Kaupungin kautta kulkee rautatielinja Leipzig–Gera–Saalfeld. Lisäksi kaupungista on ratayhteys Weißenfelsiin, Naumburgiin ja Altenburgiin.
Zeitzin ystävyyskaupunkeja ovat Detmold (Nordrhein-Westfalen) ja Tosu (Saga-ken, Japani).
Kuuluisuuksia

Tunnettuja Zeitzissa syntyneitä tai vaikuttaneita henkilöitä ovat muun muassa säveltäjä Heinrich Schütz (1585–1672), muusikko Anna Magdalena Bach (1701–1760) ja tutkija Clemens Denhardt (1852–1929).
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut
| --- | --- |
Postinumero:: 06711, 06712
Kuntakoodi:: 15 0 84 590 
Zeitz 1600-luvun puolessavälissä
Yllikkälän sähköasema

Yllikkälän sähköasema on Suomen sähköverkon tärkeä solmukohta. Se sijaitsee Lappeenrannan Yllikkälässä parisataa metriä valtatie 6:lta etelään. Sähköasemalla kantaverkkoon yhdistyvät Viipurin läheltä Yläsäiniöstä tulevat kaksi 400 kilovoltin siirtolinjaa, jotka tuovat Suomen sähköverkkoon 1 400 megawattia sähköä Venäjältä. Yllikkälän sähköasemalta menevät 400 kilovoltin siirtolinjat Visulahden sähköasemalle Mikkeliin ja Korian sähköasemalle Kouvolaan sekä 110 kilovoltin siirtolinjat Luukkalan sähköasemalle Lappeenrannan kaupunkiin ja Purhonojan sähköasemalle Kouvolaan.
Aiheesta muualla

Lähde, Tuomas: Kuva 2498 – 400/110 kV Yllikkälän sähköasema Suuria seisovia pylväitä.  24.6.2007. Tyrnävä:  Janne Määttä. Viitattu 23.12.2017.
Xiaomi Mi Max 3

| Xiaomi Mi Max 3 |
| --- | --- |
Valmistaja:  Xiaomi
Julkaistu:  19. heinäkuuta 2018
Mitat:  176,15 x 87,4 x 7,99 mm
Paino:  221 g
Näyttö:  6,9" Full HD+ IPS LCD
Näytön kuvatarkkuus:  1 080 x 2 160
Suoritin:  Qualcomm Snapdragon 636 SDM636 8-ydin, 1,8 GHz, Kryo 260, 64-bittinen, 14 nm
Grafiikkapiiri:  Adreno 509
Muisti:  64 Gt
Keskusmuisti:  4 Gt
Flash-muisti:  laajennettavissa enintään 256 Gt:n SD-kortilla.
Takakamera:  kaksi 12 megapikselin kennoa
Etukamera:  8 megapikseliä
Käyttöjärjestelmä:  Android 8.1 (Oreo) Xiaomin MIUI-käyttöliittymällä
Akku:  5 500 mAh
Infobox OKNimi-testi OK: 
Xiaomi Mi Max 3 on Xiaomin 19. heinäkuuta 2018 julkaisema älypuhelin, jossa on esiasennettuna Android 8.1 (Oreo) Xiaomin MIUI-käyttöliittymällä.
Tekniset tiedot > Muotoilu

Xiaomi Mi Max 3 -älypuhelimessa on 6,9-tuumainen näyttö Full HD+ -resoluutiolla.
Tekniset tiedot > Fyysiset osat

Laitteesta löytyy 1,8 gigahertsin 8-ydin prosessori. Laitteessa on 4 gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kaksi 12 megapikselin takakameraa. Etukameran tarkkuus on puolestaan 8 megapikseliä.
Videokuvaus voidaan tehdä 2160p (4K) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä.
Zdenko Škrabalo

| Zdenko Škrabalo> Kroatian ulkoministeri |
| --- | --- |
 9. kesäkuuta 1992 – 28. toukokuuta 1993  
Pääministeri:  Hrvoje Šarinić
Henkilötiedot
Syntynyt: 4. elokuuta 1929 
Kuollut: 12. tammikuuta 2014 (ikä 84)
Zdenko Škrabalo (4. elokuuta 1929 Sombor – 12. tammikuuta 2014 Zagreb) oli kroatialainen poliitikko, lääkäri ja akateemikko.
Škrabalo toimi ulkoministerinä ja Sveitsin ja Unkarin suurlähettiläänä.
Ura

Škrabalo opiskeli Zagrebin yliopistossa ja toimi lääkärinä vuodesta 1953. Hän opiskeli myös ulkomailla kuten Lontoossa, Leuvenissa, Bostonissa ja Torontossa.[lähde? ]  Hän toimi  Zagrebin lääketieteellisen tiedekunnan varadekaanina 1975-1977 ja Diabetes-instituutin johtajana. Škrabalon erityisalaa olivat endokrinologia ja metaboliset sairaudet.
Škrabalo työskenteli Maailman terveysjärjestön neuvonantajana. Škrabalo liittyi Kroatian akatemiaan vuonna 1992.
1990-luvulla Škrabalosta tuli poliitikko ja lopulta ulkoministeri Hrvoje Šarinićin hallitukseen. Hänen ulkoministerikaudellaan Kroatian sota oli edelleen käynnissä ja Kroatia valloitti alueita Kraijinassa.
Poliittisen uran jälkeen Škrabalo palasi tiedeuralle, hänestä tuli  Zagrebin lääketieteellisen tiedekunnan emeritusprofessori vuonna 1995.
Ōshima (1891)

| Ōshima / 大島 |
| --- | --- |
 Ōshima vuonna 1892.

Aluksen vaiheet
Rakentaja:  Onohama, Kōbe
Kölinlasku:  29. elokuuta 1889
Laskettu vesille:  31. lokakuuta 1891
Palveluskäyttöön:  15. kesäkuuta 1892
Poistui palveluskäytöstä:  upposi kolaroituaan 18. toukokuuta 1904
Tekniset tiedot
Uppouma:  650 t
Pituus:  53,65 m
Leveys:  8,0 m
Syväys:  2,75 m
Koneteho:  1 217 ihp
Nopeus:  13 solmua
Miehistöä:  130
Aseistus
Aseistus:  1 × 5″ tykki 2 × 1,9″ tykkiä 6 × 37 mm Nordenfelt-tykkiä
Ōshima (jap. 大島) oli keisarillisen Japanin laivaston rautarunkoinen kolmimastoinen tykkivene.
Valmistus

Ōshima tilattiin Kuren laivastontelakalta. Alus valmistettiin Onohaman telakalla Kōbessa, missä köli laskettiin 29. elokuuta 1889. Alus laskettiin vesille 14. lokakuuta 1891 ja valmistui 31. maaliskuuta 1892.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese gunboat Ōshima
Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta ollen samalla Japanin 2. laivaston reservinä. Partiotehtäviin aluksen aseistukseen lisättiin kolme viiden tuuman ja kolme 1,9 tuuman tykkiä. Se luokiteltiin 21. maaliskuuta 1898 toisen luokan tykkiveneeksi, minkä jälkeen alus oli rannikkovesien tutkimus- ja partioaluksena. Venäjän–Japanin sodassa alus avusti Port Arthurin piirityksessä.
Ōshima kolaroi Port Arthurin edustalla kovassa merenkäynnissa tykkivene Akagin kanssa 18. toukokuuta 1904, jolloin alus upposi. Se poistettiin alusluettelosta 15. kesäkuuta 1905.
Käännös suomeksi
Young Lions FC

Young Lions FC on jalkapalloseura Kallangin alueelta Keski-Singaporesta. Seura pelaa Singaporen pääsarjassa S.Leaguessa. Young Lions on erikoistunut nuorien pelaajien peluutukseen ja sen pelaajat ovat korkeintaan 23-vuotiaita. Suurin osa sen pelaajista tulee National Football Academysta. Joukkuetta hallinnoi Singaporen jalkapalloliitto. Parhaimmillaan Young Lions on sijoittunut S.Leaguessa kolmanneksi. Tämä on tapahtunut vuosina 2004 ja 2006.
Åsmarkan kirkko

| Åsmarkan kirkko Åsmarka kirke |
| --- | --- |
 Kirkko vuonna 2008.
Sijainti:  Ringsaker, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1859
Materiaali:  puu
Istumapaikkoja:  180
Tyylisuunta:  Jacob Wilhelm Nordan
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åsmarkan kirkko (norj. Åsmarka kirke) on Ringsakerin kunnassa Innlandetin läänissä Norjassa sijaitseva kahdeksankulmainen puukirkko vuodeta 1859.
Alttari
Saarnastuoli
Kastemalja
Aiheesta muualla

Kuvia tai muita tiedostoja aiheesta Åsmarkan kirkko Wikimedia Commonsissa
Åsskardin kirkko

| Åsskardin kirkko Åsskard kyrkje |
| --- | --- |
 Kirkko vuonna 2007.
Sijainti:  Surnadal, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1875
Suunnittelija:  Jacob Wilhelm Nordan
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åsskardin kirkko (norj. Åsskard kyrkje) on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1875.
Aiheesta muualla

Kuvia tai muita tiedostoja aiheesta Åsskardin kirkko Wikimedia Commonsissa
Yeah! Yeah! Die! Die! Death Metal Symphony in Deep C

| Yeah! Yeah! Die! Die! Death Metal Symphony in Deep C Waltari |
| --- | --- | --- |

Studioalbumin tiedot
 Julkaistu: toukokuu 1996
 Tuottaja(t): Mikko Karmila, Waltari & Riku Niemi
 Tyylilaji: sinfoninen death metal, progressiivinen metalli
 Kesto: 55.40
 Levy-yhtiö: EMI
Listasijoitukset
  Suomen virallinen lista: 23.
Waltarin muut julkaisut
| Big Bang 1995 | Yeah! Yeah! Die! Die! Death Metal Symphony in Deep C 1996 | Space Avenue 1997 |
Yeah! Yeah! Die! Die! (Death Metal Symphony in Deep C) on Waltari-yhtyeen vuonna 1996 julkaistu viides albumi. Albumin musiikki on omaperäistä sekoitusta death metalista ja klassisesta musiikista. Albumi tehtiin yhteistyössä Avanti!-orkesterin kanssa.
Albumi ylsi Suomen virallisen listan sijalle 23.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Part 1 Misty Dreariness | 7.41 |  |  |  |  |  |  |  |
| 2. | Part 2 The Sign | 8.33 |  |  |  |  |  |  |  |
| 3. | Part 3 Deeper into the Mud | 4.57 |  |  |  |  |  |  |  |
| 4. | Part 4 The Struggle for Life and Death of ’Knowledge’ | 3.35 |  |  |  |  |  |  |  |
| 5. | Part 5 Completely Alone | 12.08 |  |  |  |  |  |  |  |
| 6. | Part 6 Move | 4.45 |  |  |  |  |  |  |  |
| 7. | Part 7 Time, Irrelevant | 7.56 |  |  |  |  |  |  |  |
| 8. | Part 8 The Top | 6.06 |  |  |  |  |  |  |  |
| 9. | How Low Can U Go? (bonuskappale)  | 2.42 |  |  |  |  |  |  |  |
Kokoonpano

Kärtsy Hatakka – basso, laulu
Tomi Koivusaari (Amorphis) – laulu
Eeva-Kaarina Vilke – laulu
Jariot Lehtinen – kitara
Roope Latvala – kitara
Sami Yli-Sirniö – muut kitarat
Kimmo Kajasto – kosketinsoitin
Janne Parviainen – rummut
Avanti!-sinfoniaorkesteri kapellimestari Riku Niemen johdolla
Aiheesta muualla

Jukka Hauru: Yeah! Yeah! Die! Die![vanhentunut linkki] Helsingin Sanomat 13.7.1996.
Albumi Yeah! Yeah! Die! Die! Death Metal Symphony in Deep C Encyclopaedia Metallum -sivustolla (englanniksi)
Yeah! Yeah! Die! Die! Death Metal Symphony in Deep C Discogsissa. (englanniksi)
Waltari
| --- | --- |
Studioalbumit:   Monk Punk  Torcha!  So Fine!  Big Bang  Yeah! Yeah! Die! Die! Death Metal Symphony in Deep C  Space Avenue  Radium Round  Channel Nordica  Rare Species  Blood Sample  Release Date  Below Zero  Covers All  You Are Waltari  Global Rock 
Kokoelmat:   Pala leipää  Decade  Early Years  The 2nd Decade – In the Cradle  3rd Decade – The Anniversary Edition 
EP:t:   Waltari  Mut hei  Aika tuulee  Back to Persepolis 
Katso myös:  Waltarin diskografia
Åsnes Finnskogin kirkko

| Åsnes Finnskogin kirkko Åsnes Finnskog kirke |
| --- | --- |
 Kirkko vuonna 2006.
Sijainti:  Åsnes, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1861
Suunnittelija:  Jacob Wilhelm Nordan
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åsnes Finnskogin kirkko (norj. Åsnes Finnskog kirke) on Åsnesin kunnassa Innlandetin läänissä Norjassa sijaitseva puinen pitkäkirkko vuodelta 1861.
Aiheesta muualla

Kuvia tai muita tiedostoja aiheesta Åsnes Finnskogin kirkko Wikimedia Commonsissa
Ville Lehtinen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. joulukuuta 1978 (ikä 45)
Syntymäpaikka: Toijala, Suomi
Pelipaikka: hyökkääjä keskikenttäpelaaja
Pituus: 181 cm
Junioriseurat
1989–1992: JyP-77
1993–1995: JJK
Seurat
| Vuodet | Seura | O | (M) |
| 1995–1996 | JJK | 33 | (3) |
| 1997 | HJK | 2 | (0) |
| 1997 | → TiPS (laina) | 7 | (0) |
| 1997–1998 | Sheffield United | 0 | (0) |
| 1999 | Jazz | 23 | (1) |
| 2000 | P-Iirot | 23 | (3) |
| 2001–2002 | TamU | 48 | (13) |
| 2002–2004 | Bodø/Glimt | 20 | (1) |
| 2005 | Allianssi | 10 | (1) |
| 2005–2006 | TamU | 36 | (18) |
| 2007 | Atlantis | 2 | (0) |
| 2007 | AC Oulu | 11 | (1) |
| Yhteensä | Yhteensä | 215 | (41) |
Maajoukkue
| 1994 | Suomi U16 | 7 | (3) |
| 1995–1996 | Suomi U17 | 10 | (2) |
| 1998 | Suomi U21 | 3 | (0) |
Valmennusura
2020-2022: PPJ ASM
2024: MPS
 Seurajoukkueuran tilastot kattavat vain kansalliset sarjat.
Ville Antti Lehtinen (s. 17. joulukuuta 1978 Toijala) on entinen suomalainen jalkapalloilija. Hän oli pelipaikaltaan keskushyökkääjä, mutta pelasi uransa alussa myös keskikentällä. Lehtinen päätti aktiiviuransa jalkapalloilijana vuonna 2007 ja hänet valittiin Veikkausliigan legendaksi vuonna 2012. Lehtinen toimii nykyään sivutoimisena iskelmäsanoittajana ja yrittäjänä.
Pelaajaura > Uran alku

Lehtinen on Jyväskylän Jalkapalloklubin kasvatti ja oletettavasti JJK-seuranimen alkuperäinen keksijä. Lehtinen pelasi juniorivuotensa Jyväskylässä, jonka aikana hän nousi Suomen alle 17-vuotiaiden jalkapallomaajoukkueen kapteeniksi. Lehtisen 1995–1996 kausien lupaavat otteet ikäkausimaajoukkueissa ja JJK:n miesten ykkösdivisioonajoukkueessa johtivat lopulta suurempien suomalaisseurojen kiinnostukseen. Veikkausliigassa hän debytoi Helsingin Jalkapalloklubissa kaudella 1997. Lehtinen mahtui HJK:n mestaruusvuonna pelaamaan vain kahdessa liigaottelussa ja kahdessa liigacupin ottelussa ennen siirtoa Englantiin Sheffield Unitediin samana vuonna. Sheffield Unitedissa Lehtinen ei kentällä ykkösmiehistössä esiintynyt yhtä kokoonpanovalintaa FA Cupissa lukuun ottamatta, vaan pelasi juniori- ja reserviotteluita.
Pelaajaura > Sheffield Unitediin ja takaisin 1998–2000

Joulukuussa 1998 Lehtinen palasi Suomeen varusmiespalvelukseen, harjoitellen samalla FC Interin kanssa tammikuun 1999 loppuun. Lehtinen ja Inter kävivät myöhemmin oikeustaistelua sopimusepäselvyyksien vuoksi. Inter väitti Lehtisen olleen joukkueessa koeajalla, kun taas Lehtinen katsoi solmineensa kauden mittaisen sopimuksen seuran kanssa. Juttu tuomittiin myöhemmin FC Interin eduksi, mutta seuran puheenjohtaja Stefan Håkans myöhemmin antoi 40 000 markan oikeudenkäyntikulut Lehtiselle anteeksi. Kaudella 1999 Lehtinen pelasi lopulta FC Jazzissa. 
Ensimmäinen liigamaali syntyi keskikentän pohjalla pelanneelle Lehtiselle kauden päätösottelussa nimenomaan Interiä vastaan. Samainen tasoitusmaali tuhosi myös Interin mahdollisuudet päästä pelaamaan ensi kertaa Eurocupissa kaudeksi 2000. Myös kaksi seuraavaa liigamaalia syntyivät nimenomaan Interiä vastaan, mutta vasta kaudella 2001.
Vuonna 2000 Lehtinen puolestaan päätyi hakemaan vauhtia Rauman Pallo-Iiroissa, kun talousvaikeuksissa ollut Jazz ei halunnut jatkaa tämän sopimusta. Olympiajoukkueessa aiemmin Lehtisen valmentajana toiminut Ari Hjelm päätti kuitenkin hankkia yhden kauden jälkeen vaikeaan tilanteeseen joutuneen Lehtisen Tampereelle. Tämä oli ratkaiseva käännekohta Lehtisen uralla jalkapalloilijana.
Pelaajaura > Tampere United 2001–2002

Kaudeksi 2001 Lehtinen siirtyi Tampere Unitediin, jossa voitti samana vuonna toisen Suomen mestaruutensa ja Suomen Cup hopeaa. Kauden 2001 aikana virallisissa Unitedin otteluissa syntyi seitsemän liigamaalia ja yksi maali Suomen Cupin välierässä Myllykosken Palloa vastaan. Lehtinen valittiin heinäkuussa Veikkausliigan tähdistöjoukkueeseen. Heinäkuussa pelatussa ystävyysottelussa Lehtinen onnistui kahdesti täydellä Tammelan stadionilla edellisellä Valioliiga-kaudella viidenneksi sijoittunutta Ipswich Townia vastaan. Näin Lehtinen oli Unitedin yllätysmestaruuden tuomalla kaudella 2001 joukkueensa toiseksi tehokkain maalintekijä Antti Pohjan jälkeen. Kaudella 2001 Lehtinen oli myös Veikkausliigan eniten rikkonut pelaaja.
Pelaajaura > Norjan vuodet ja FK Bodø/Glimt 2002–2004

Vuoden 2002 elokuussa Lehtinen siirtyi kesken kauden Norjaan FK Bodø/Glimtin paitaan arviolta 13 500–20 000 euron siirtosummalla viimeisteltyään 6 liigamaalia alavireiselle Unitedille. Lehtinen ei kuitenkaan onnistunut kevättalvella 2003 vakiinnuttamaan pelipaikkaansa uudessa joukkueessa, vaikka onnistuikin kauden kenraalissa laukomaan voittomaalin IFK Göteborgin verkkoon. Ensimmäinen Norjan liigamaali syntyi Ullevaal Stadionilla 14.9.2003 Vålerenga IF:n vieraana tasapeliin 1–1 päättyneessä ottelussa. Lehtinen voitti Norjassa vuonna 2003 pääsarjan Tippeligaen hopeamitalin pelattuaan vaaditusti kolmanneksessa kauden liigaotteluista.
Norjassa tuolloin vallalla ollut pelimääräsääntö kuitenkin epäsi Lehtiseltä samana vuonna Norjan Cupin hopean, vaikka ensimmäisellä kierroksella pelaaja auttoikin hattutempullaan ahdingossa olleen seuransa seuraavalle kierrokselle. Tapauksen aiheuttamaa pyykkiä pestiin jälkikäteen myös julkisuudessa. Asiasta syntyneen keskustelun myötä Norjassa päädyttiin mitalien jakoperusteissa uuteen aikaan, jossa kaikki peliaikaa saaneet saavat nykyisin mitalin. Kauteen 2004 valmistautuminen alkoi lupaavasti 6.2.2004, kun Lehtinen onnistui maalinteossa  Rosenborg BK:ta vastaan ottelun 89 minuutilla. Lehtisen orastavassa nousussa ollut toinen ammattilaiskomennus sai kuitenkin ikävän päätöksen, kun Glimt peluutti huippukuntoista Lehtistä kesäkuussa 2004 kolmannen divisioonan ottelussa pelituntuman ylläpitämiseksi. Lehtiseltä murtui ottelussa vastustajan myöhästyneen taklauksen seurauksena oikean jalan pohjeluu, jonka kuntouttamiseen kului käytännössä kokonaan kausi 2004. Lehtinen arvosteli julkisuudessa kovin sanoin Glimtin ratkaisua peluuttaa häntä kohtalokkaassa alasarjan ottelussa eikä Lehtinen loukkaantumisensa jälkeen enää palannut Norjaan.
Pelaajaura > Paluu Suomeen ja AC Allianssiin 2005

Kuntouduttuaan edellisen kauden kestäneestä loukkaantumisestaan Lehtinen palasi kaudeksi 2005 Suomeen AC Allianssiin, jossa hän voitti keväällä 2005 Liigacupin. Lehtinen ampui Allianssille Liigacupin finaalin voittomaalin FC Lahden verkkoon ja hänet valittiin samalla finaalin arvokkaimmaksi pelaajaksi. Sopupeliskandaalin ravisteltua Allianssia kesällä 2005 palasi Lehtinen Tampere Unitediin. Lehtinen oli ajautunut erimielisyyksiin Allianssin tuoreen belgialaisvalmentajan Thierry Pisterin kanssa ja epäili mahdollista sopupelaamista uusien omistajien taholta. Pister antoi Lehtiselle kapteenin nauhan ensimmäistä kertaa Lehtisen veikkausliigauralla 7.7.2005 vieraissa FC Hakaa vastaan. Ottelu päättyi surullisenkuuluisaan 8–0-kuritukseen. Lehtinen juoksi tulistuneena puoliajalla pukusuojaan ja jäi sille tielleen. Lehtinen ilmoittikin ensimmäisenä Allianssin pelaajista haluavansa purkaa sopimuksensa seuran kanssa ja pyysi lupaa siirtyä vapailla papereilla takaisin Tampere Unitediin. Urheilulehti julkaisi 19.8.2005 Allianssin kohuvalmentaja Pisterin erikoishaastattelun, jossa Pister ilmaisi olevansa tyytyväinen päästyään eroon huonoksi joukkuehengelle olleesta Lehtisestä.
Pelaajaura > Tampere United 2005

Lehtinen palasi Unitediin 20.7.2005 ikimuistoisesti viimeistellen ottelun avausmaalin vieraissa Jaron verkkoon pelin ensimmäisellä minuutilla. Lehtinen oli edustuskelpoinen UEFA Intertoto Cupin toisessa osassa, kun United kohtasi 23.7.2005 kotona S.S. Lazion. AC Allianssi saapui Ratinaan 29.8.2005. Lehtinen teki ottelun ratkaisseen 2–0-maalin kuin vierestä seuranneen Thierry Pisterin kiusaksi. Lehtinen valittiin Veikkausliigan elokuun tähdistöön. Vuonna 2005 Lehtinen oli Unitedin paras maalintekijä seitsemällä osumalla. Lehtinen voitti Unitedin mukana 2005 Veikkausliigassa pronssia. Lehtinen johti Unitedin pronssille kauden viimeisessä ottelussa tehden ottelun kaksi ensimmäistä maalia TP-47:n verkkoon. Ottelun jälkeen Lehtinen hauskuutti mediaa lähettämällä terveiset Allianssin kapteeni Timo Marjamaalle: "Kilot ovat lähteneet vyötäröltä ja mitalit ovat tulleet kaulaan." Allianssin entinen toimitusjohtaja Olivier Suray tunnusti Belgian syyttäjänvirastolle maaliskuun puolivälissä 2006 Allianssin hävinneen tahallaan Veikkausliigan ottelun kaudella 2005, ja sen ulkomaisista omistajista annettiin kansainvälisiä pidätysmääräyksiä. Allianssin toiminnan ilmoitettiin päättyvän 12.4.2006.